Trondheim byråd

**Trondheim byråd** er den utøvende myndigheten i Trondheim kommune, som fra og med 13. juni 2024 har en parlamentarisk styreform. Ordføreren peker ut byrådslederen, som så setter sammen sitt byråd. Byrådet leder kommunens administrasjon, og det enkelte medlemmet av byrådet har instruksjonsmyndighet overfor sin byrådsavdeling (fagetat). Byrådet innstiller i saker til Trondheim bystyre og står ansvarlig for å gjennomføre bystyrets vedtak. Bystyret kan reise mistillit mot byrådet.

## Byrådsavdelinger
Administrasjonen er inndelt i åtte byrådsavdelinger:

* Byrådsleders avdeling
* Byrådsavdeling for sosiale tjenester
* Byrådsavdeling for finans
* Byrådsavdeling for helse og omsorg
* Byrådsavdeling for oppvekst og utdanning
* Byrådsavdeling for kultur, idrett og friluftsliv
* Byrådsavdeling for byutvikling
* Byrådsavdeling for miljø, næring og samferdsel

## Byrådet fra juni 2024 til oktober 2025
Byrådet utgår fra Høyre, Venstre og Miljøpartiet De Grønne.

* Byrådsleder: Kristian Dahlberg Hauge (H)
* Byråd for sosiale tjenester: Christianne Bauck-Larssen (H)
* Byråd for finans: Kjetil Reinskou (H)
* Byråd for helse og omsorg: Merethe Baustad Ranum (H)
* Byråd for oppvekst: Lucie Katrine Eidem (V)
* Byråd for kultur, idrett og friluftsliv: Trond Åm (V)
* Byråd for byutvikling: Lars Viko Gaupset (MDG)
* Byråd for miljø, samferdsel og næring: Line Fjørstad (MDG)

Byrådene har politiske rådgivere, titulert byrådssekretærer, uten egen beslutningsmyndighet:
* For byrådslederen: Mats Ramo (H) og Kristin Kulseth (H) til august 2025; fra august 2025 er Kulseth titulert stabssjef, og Kristine Oftedal Iversen (H) er pressesjef.
* For byråden for sosiale tjenester: Siri Holm Lønseth (H)
* For byråden for finans: Carina Lorentzen Hepsø (H) til august 2025; deretter Radino Dizza Mahendra (H).
* For byråden for helse og omsorg: Lasse A. Karlsen (H)
* For byråden for oppvekst: Paal Christian Bjønnes (V)
* For byråden for kultur, idrett og friluftsliv: Elisiv Skjei (V)
* For byråden for byutvikling: Tore Dyrendahl (MDG)
* For byråden for miljø, samferdsel og næring: Norunn Krokeide (MDG)

6. oktober 2025 skrev ordfører Kent Ranum i et internt notat til byrådets medlemmer at byrådsleder Kristian Dahlberg Hauge hadde bedt om å få gå av. I henhold til kommuneloven skal hele rådet fratre dersom lederen fratrer. 7. oktober 2025 erkjente Hauge at årsaken til at han trakk seg, var at han hadde innledet et forhold til byråd Christianne Bauck-Larssen. Finansbyråd Kjetil Reinskou var settebyrådsleder frem til bystyremøtet 23. oktober, da byrådet formelt meldte sin avgang.

## Byrådet fra oktober 2025
Kjetil Reinskou ble utpekt som byrådsleder etter bystyremøtet 23. oktober. MDG trakk seg fra byrådet i januar 2026, som følge av at Høyres bystyregruppe ikke vil slutte seg til byrådets samferdselsplan.

* Byrådsleder: Kjetil Reinskou (H)
* Byråd for sosiale tjenester: Berit Tiller (H)
* Byråd for finans: Lars Magnussen (H)
* Byråd for helse og omsorg: Merethe Baustad Ranum (H)
* Byråd for oppvekst: Lucie Katrine Eidem (V) til november 2025, deretter Siv Mari Forsmark (V)
* Byråd for kultur, idrett og friluftsliv: Trond Åm (V)
* Byråd for byutvikling: Lars Viko Gaupset (MDG) til januar 2026, konstituert byråd Trond Åm (V)
* Byråd for miljø, samferdsel og næring: Line Fjørstad (MDG) til januar 2026, konstituert byråd Lasse A. Karlsen (H)

Byrådene har politiske rådgivere, titulert byrådssekretærer, uten egen beslutningsmyndighet:
* For byrådslederen: stabssjef Kristin Kulseth (H) og pressesjef Kristine Oftedal Iversen (H)
* For byråden for sosiale tjenester: Siri Holm Lønseth (H)
* For byråden for finans: Sindre Nilsskog (H)
* For byråden for helse og omsorg: Lasse A. Karlsen (H)
* For byråden for oppvekst: Paal Christian Bjønnes (V)
* For byråden for kultur, idrett og friluftsliv: Lars Øye Brandsås (V)
* For byråden for byutvikling: Ola Tangvik (V)
* For byråden for miljø, samferdsel og næring: Norunn Krokeide (MDG) til januar 2026

## Referanser